text: Værksted udbrændte
  18 juli 2013 kl. 05.00
  Naboer så ved 21-tiden flammer stå op gennem taget på et værksted på Ørderup Kirkevej i Toftlund. Politiet skal i dag undersøge, hvad der var årsagen til den voldsomme brand.
  - Der er ingen personer komme til skade ved branden, som anrettede store ødelæggelser, siger vagtchefen hos Syd- og Sønderjyllands Politi til TV SYD. Vinduerne var helt smeltet ned, da vi ankom til stedet.
  Brandalarmen indløb kl. 21.15. Tønder Brandvæsen fik hurtigt ilden under kontrol.
  Der opbevares bl.a. en motorbåd i værkstedet, som tilhører en autoglarmester. Men det vides ikke, hvordan ilden er opstået.
  